**Muudatustaotlus projektile nr** 2021-2027.4.08.24-0039

/ kuupäev digiallkirjas /

Lugupeetud Riigi Tugiteenuste Keskus!

Taotleja: Maardu Linnavalitsus

Projekt: Kaasava hariduse võimekuse suurendamine Maardu üldhariduskoolides 2024-2025

MUUDATUSE SISU JA PÕHJENDUS:

Maardu Linnavalitsus viis läbi kaks riigihanget seoses projektiga, mille eesmärgiks on parandada Maardu Põhikooli erivajadustega õpilaste kooliruumide kasutamise võimalusi.

Hanked ja nende tulemused on järgmised:

1. Invatõstukite tarne ja paigaldus – laekus üks pakkumus ettevõttelt Teresa Liftid OÜ, kogumaksumusega 60 522,50 € (koos KM-ga).
2. Inva WC projekteerimine ja ehitus – laekus üks pakkumus ettevõttelt O KAKS SERVICE OÜ, kogumaksumusega 46 970 € (koos KM-ga).

Kokku on kahe hanke maksumus 107 492,50 €, mis ületab olulisel määral projekti eelarvet ning ei ole Maardu Linnavalitsusele rahaliselt vastuvõetav.

ETTEPANEK:

Arvestades eelarve piiranguid ja toetusmeetme eesmärki, palub Maardu Linnavalitsus kooskõlastust järgmiseks muudatuseks:

* Loobuda Inva WC projekteerimisest ja ehitamisest.
* Teostada üksnes invatõstukite paigaldamine (2 tk) summas 60 522,50 eurot kasutades selleks ettenähtud määras toetusvahendeid.

Selline tegevuste muudatus jääb eelarve raamidesse ning on kooskõlas toetusmeetme põhieesmärgiga – parandada haridusasutuste ligipääsetavust liikumispuudega isikutele.

Palume nimetatud muudatuse heakskiitu, et jätkata projektitegevustega vastavalt võimalustele ning tagada toetus kogu Maardu Põhikoolile mõeldud rahalises ulatuses invatõstukite paigaldamiseks.

Lugupidamisega

Tõnu Kirves

Maardu Linnavalitsus planeerimis- ja majandusosakonna juhataja asetäitja

/ allkirjastatud digitaalselt /